झट्ट हेर्दा समीक्षा लेख्नु र निर्देशन गर्नु फरक काम नै हो जस्तो लाग्छ । तर, मैले पत्रपत्रिकामा कलमको सहाराले समीक्षा लेख्थेँ भने चलचित्र निर्देशन गर्दा चाहिं क्यामेराले लेखें । वास्तवमा गम्भीर भएर चलचित्र बनाउने सबैले समाजका विभिन्न विकृति र प्रवृत्तिहरुको समीक्षा गरेका हुन्छन् । खाली फरक के हो भने चलचित्र निर्देशनमा क्यामेराम्यान, लाइटम्यान, आर्ट डाइरेक्टर, साउन्ड डिजाइनर, सम्पादक, संगीतकार लगायत अरु क्रियटिभ पर्सनहरुको पनि सहयोग चाहिन्छ । निर्देशक एक्लैले केही गर्न सक्दैन ।
